बीआरपी-सीआरपी महासंघ का सरकार पर मनमानी का आरोप
जिलास्कूल परिसर में पलामू जिला बीआरपी /सीआरपी महासंघ की एक आवश्यक बैठक आयोजित हुई। जिसकी अध्यक्षता महासंघ के जिलाध्यक्ष किशाेर कुमार दूबे ने की। वक्ताओं ने राज्य सरकार पर मनमानी का आरोप लगाया कहा कि एक तरफ सरकार बीआरपी/सीआरपी के मानदेय में मात्र दस प्रतिशत की वृद्धि करती है।
वहीं महंगाई का हवाला देकर परियोजना के अन्य कर्मियों के मानदेय मेें सौ प्रतिशत से भी अधिक की वृद्धि को मंजूरी देती है, जो बिल्कुल अन्यायपूर्ण है। मौके पर जिलाध्यक्ष किशेार दूबे ने कहा कि महासंघ अपने सदस्यों के हितों की रक्षा को कृतसंकल्पित है। उन्होंने कहा कि यदि 15 जनवरी तक बीआरपी/सीआरपी की समस्याओं का समाधान नहीं हुआ तो चरणबद्ध तरीके के आंदोलन किया जाएगा। इसके लिए उन्होंने सभी को तैयार रहने का आह्वान किया। इस अवसर पर संगठन के पूर्व सहयोगी शैलेन्द्र कुमार शैलू (पूर्व सीआरपी, चैनपुर), जिन्होंने नौकरी से इस्तीफा देकर चुनाव लड़ा जिला परिषद सदस्य के रूप में निर्वाचित हुए का माला पहनाकर बुके देकर सम्मानित भी किया गया।
मौके पर शैलू ने कहा कि वे अपनी सेवा बीआरपी /सीआरपी महासंघ काे देते रहेंगे। मौके पर महासचिव आेम प्रकाश सिंह, मीडिया प्रभारी अरूण मिश्रा, राजन कुमार, प्रदीप कुमार, प्रभात दूबे, मुकेश तिवारी, लक्ष्मी, आलोक सिंह, जय प्रकाश कुमार, सत्येन्द्र पाठक, मोहन दूबे, वीरेन्द्र कुमार, विनय, संतोष, सतीश, अनुप सिन्हा सहित बड़ी संख्या में बीआरपी/ सीआरपी उपस्थित थे।
मेदिनीनगर में बैठक करते बीआरपी-सीआरपी महासंघ के सदस्य।
hne_Deva hin_Deva hin_Deva hin_Deva awa_Deva